Termékek és szolgáltatások 2014-ben (2013)

A Kockázatelemzési Egység 60 (79) stratégiai jelentést, köztük 10 általános éves jelentést, 3 célzott jelentést, 14 negyedéves jelentést, amelyek frissített adatokat és elemzéseket tartalmaztak az uniós tagállamok, valamint egyes kiválasztott szomszédos régiók számára, 39 stratégiai monitoringjelentést; 456 (510) elemző, a közös műveletek tervezését, végrehajtását és értékelését támogató dokumentumot; 25 (81) egyéb jellegű jelentést (például az Ügynökség vezetése, az Európai Bizottság és mások számára készített tájékoztatókat) készített; tesztelt és elindított egy új típusú, havi átfutású analitikus beszámolást; továbbá 7 (7) stratégiai jelentést tett közzé az Ügynökség honlapján a nagyközönség számára. Sor került a Frontex kockázatértékelési hálózat 4 (4) rendes ülésére, az uniós okirat-hamisításról a tagállamokkal együtt felállított új szakértői hálózat 2 (5) ülésére, 2 (4) taktikai kockázatelemzési ülésre, 9 (10) regionális szakértői találkozóra/konferenciára, valamint 2 (1) technikai jellegű regionális szakmai találkozóra. A Kockázatelemzési Egység EUROSUR-on belüli feladataival összhangban 2014-ben az alábbiak elvégzésére került sor, és minderről az elemzési rétegért felelős, 2014-ben 4-szer (5-ször) ülésező felhasználói csoport keretében a tagállamokat szükség szerint tájékoztatták, illetve velük konzultáltak: a CPIP/ESP elemzési rétegen belül – tartalomszolgáltatás (453 (317) kiadvány) és alapszolgáltatások, az EUROSUR eseménykatalógusán belül az elemzési réteggel kapcsolatos termékek és szolgáltatások katalógusa aktualizálásának befejezése, az eredeti hatásszint-megállapítás módszertana kidolgozásának befejezése és szárazföldi/tengeri határszakaszokon való alkalmazása, elemző eszközök próbaüzeme (IKT-vezetéssel, a Kockázatelemzési Egység közreműködésével). A Közös Műveleti Egység 21 (19) közös műveletet, 11 (10) kísérleti projektet, illetve projektet, 68 (8) konferenciát, műhelytalálkozót és éves ülést, továbbá 382 (64) operatív megbeszélést szervezett, utóbbiak között előkészítő/tervező/értékelő üléseket, illetve műhelytalálkozókat is. Ezenkívül az Ügynökség által koordinált 45 (39) közös kitoloncolási művelet során 2 271(2 152) harmadik országbeli állampolgár kitoloncolására került sor. A közös műveletek során a tevékenységekkel töltött napok száma összesen 4 499(2 832) volt; a tevékenységekkel töltött halmozott embernapok száma pedig 69 702(89 548). A Frontex Helyzetelemző Központ 2452 (2 226) helyzetelemző jelentést, 97 (43) súlyos eseményről szóló jelentést, 38 (44) gyorsjelentést és 5 (10) misszióértékelési jelentést bocsátott ki, az EUROSUR-rendszerre pedig összesen 20 000(20 084) elemet töltött fel. 242 (237) napi hírlevelét kb. 500 (500) felhasználónak juttatta el, és a napi szituációs jelentéseknek és operatív tájékoztatóknak köszönhetően a Frontex 1 063(795) médiamegjelenést könyvelhetett el. Az egyablakos kapcsolati pontként működő Frontex Helyzetelemző Központ kb. 24 000(25 000) levelezési tételt kezelt; a Frontex-One-Stop-Shop-ra (FOSS), a külső partnerekkel történő információcsere fő platformjára, 2014 végéig 7 171 (6 238) dokumentum került fel, illetve ennyit osztottak meg a portál 5 000(4 500) felhasználója között. A Frontex Helyzetelemző Központ mintegy 35 000(29 000) eseményről értesült és ennyit validált a Joint Operations Reporting Application (JORA) szoftver révén, és JORA-képzésben részesített 200 (200) tisztviselőt a Frontextől, a tagállamokból és a schengeni társult országokból. Az Eurosur fúziós szolgáltatásai keretében a tagállamoktól 29 szolgáltatásra irányuló kérelem érkezett be, hajómegfigyelésre, hajók nyomon követésére és felderítésére, környezeti adatokra és optikai képalkotó rendszerek adataira vonatkozóan, valamint 4 ízben teszteltek újonnan kifejlesztett szolgáltatásokat. Az Erőforrás-összevonó Egység 6 (9) rendezvényt szervezett, a tagállamok 236 (252) képviselője részvételével. Az érdekeltek összesen több mint 284 (1 250) embernapot szántak az Egység tevékenységeire. 2014-ben az Erőforrás-összevonó Egység számára a figyelem középpontjában az európai határőrcsapatok és a technikai berendezésekért felelős csoportok fejlesztése, beszámolási kapacitásuk kifejlesztése, irányításukhoz megfelelő szoftveralkalmazás létrehozása, továbbá a határőr-kirendelési mechanizmus kifejlesztése volt. Ezenkívül külön figyelmet kapott a légi határőrizeti eszközök beszerzése is. Megemlítendő, hogy az Erőforrás-összevonó Egység a Frontex és az uniós tagállamok között éves kétoldalú találkozókat, valamint harmadik országokkal való találkozókat is szervezett és vezetett: ezek témája az egységekhez történő tagállami hozzájárulásokról és a Frontex 2015-ös közös operatív tevékenységeiről való megállapodás volt. A PRU 5 (7) projektet hajtott végre a Frontex műveleteinek eredményesebbé tétele érdekében. A Képzési Egység 5 projektet és 12 (17) egyéb tevékenységet felölelő 4 (3) tevékenységi területen összesen 189 (205) képzési tevékenységet (tanfolyamok, fejlesztési találkozók stb.) szervezett 2 600(3 253) résztvevővel. Az érdekeltek összesen 11 936(12 460) embernapot szántak képzési tevékenységekre. Az első tevékenységi területen a partnerek aláírták a stratégiai határőrizeti közös európai mesterképzés konzorciumi megállapodását és folytatódott a mesterképzés kidolgozása a program első iterációjának 2015. szeptemberi elindítása érdekében. A Frontex a tagállamok és a határőrizet-hallgatók közreműködésével összeállította az Interoperabilitásra vonatkozó értékelési program közös alaptantervét. A második tevékenységi területen sor került európai határőrcsapatok profilképzésére. A már létező képzések mellett elkészült két újabb profilképzés (tengeri határőr és szárazföldi határőr) fejlesztési terve is. A harmadik tevékenységi területen, amely közös standardok és eszközök alapján határőrök szakképzésére és közvetlen továbbképzésre irányul, a Frontex többek között befejezte a kutyakiképzők európai képzésének kidolgozását és alkalmazását. A schengeni értékelőknek szóló képzés tantervét felülvizsgálták és hozzáigazították az új schengeni értékelési mechanizmus (SEM) követelményeihez, a tanterv szerinti első tanfolyamot is megtartották. A hálózatoknak és informatikai vonatkozású kérdéseknek szentelt negyedik tevékenységi területen felmérést végeztek a Frontex képzési tevékenységeihez készülő új informatikai platform kereteinek feltérképezéséhez. Az új informatikai platform kifejlesztésére és alkalmazására 2015 első negyedévében kerül sor. A Kutatási és Fejlesztési Egység szervezésében 3 (8) projekt keretében összesen 26 (40) ülésre került sor, a tagállamokból, a schengeni társult országokból, az uniós intézményektől, kormányközi és nemzetközi szervezetektől, felsőoktatási intézményektől, kutatóintézetektől és az ágazatból érkezett 659 (950) résztvevővel. Az érdekeltek összesen 1 239(2 000) embernapot szántak ezekre a tevékenységekre. A Kutatási és Fejlesztési Egység tovább törekedett a bevált gyakorlatok beazonosítására és az ilyen gyakorlatokat tartalmazó iránymutatások kidolgozására az automatizált határellenőrzések, a szárazföldi és vízi határátkelőhelyeken történő ellenőrzések, a vízuminformációs rendszer (VIS) tagállamok általi bevezetése és alkalmazása, valamint a határőrizet terén. Az év során a Frontex erőfeszítéseket tett arra is, hogy a tagállamokban kifejlessze egy utaselemző kapacitás kiépítésének keretét, valamint, hogy támogassa a Migrációügyi és Uniós Belügyi Főigazgatóságot az intelligens határokkal kapcsolatos felmérésben és az eu-LISA ügynökséget az intelligens határokkal kapcsolatos kísérleti projekt meghatározásában. A határőrizet terén a Kutatási és Fejlesztési Egység olyan tevékenységekbe kezdett, amelyekkel fel lehet hívni a tagállamok figyelmét a szenzorok, a platformok és a magasabb szintű rendszermegoldások területén elérhető új fejlesztésekre, továbbá amelyek megkönnyítik az új határőrizeti technológiák bevezetését (kipróbálását) a tagállamokban és a Frontex által koordinált közös műveletekkel összefüggésben. A Kutatási és Fejlesztési Egység emellett tájékoztatta a releváns érdekelteket a folyó, illetve az új határbiztonsági kutatási projektekről, biztosítva, hogy a határőrizeti közösség igényei kutatás tárgyát képezzék, és a projekteredmények a lehető legjobban szolgálják a határbiztonsági követelményeket. A Kutatási és Fejlesztési Egység hozzájárult a határbiztonság terén megvalósuló kapacitásépítési folyamathoz, tudatva a határőrizeti hatóságokat azokról az új és innovatív módszerekről (pl. kereskedelmi hasznosítást megelőző beszerzési eszközök), amelyeket e hatóságok kutatási és fejlesztési szolgáltatások beszerzéséhez használhatnak, és ezek révén saját igényeikhez igazíthatják az új innovációk fejlesztését. Partnerség és együttműködés harmadik országokkal: Bár 2014-ben nem került sor új munkamegállapodás megkötésére (19), a harmadik országokkal való együttműködés elmélyült, és mind tematikus, mind operatív téren kézzel fogható eredményeket értek el. A Frontex és a törökországi illetékes hatóságok között együttműködési terv aláírására került sor, amely konkrét végrehajtási intézkedéseket tartalmaz az elkövetkezendő évekre. A technikai segítségnyújtást illetően az Ügynökség, a Frontex módosított szabályzatának 14. cikke (5) bekezdése szerint, több kapacitásépítési kezdeményezés terén tett előrelépéseket a keleti partnerség régiójában, Észak-Afrikában (Tunézia és Marokkó), valamint a Nyugat-Balkánon és Törökországban, a migrációval, a határokkal és a biztonsággal kapcsolatos kérdésekben. A Frontex sikeresen megszervezte a 22. Nemzetközi Határrendészeti Konferenciát, amelyen a világ 62 országából igazgatói és felsővezetői szintű határőrök vettek részt. Együttműködés az uniós szervekkel és nemzetközi szervezetekkel: A Frontex stratégiai hozzájárulást nyújtott a Bizottságnak a bel- és igazságügyi terület jövője és az EU belső biztonsági stratégiájának megújítása terén. Emellett szorosan együttműködött a Bizottsággal az EU Belső Biztonsági Alapjának bevezetésében: támogatta a tagországokkal folytatott szakpolitikai párbeszédek előkészítését és véleményeket fogalmazott meg a nemzeti (többéves) programtervezetekre vonatkozóan. A Frontex törekedett a partnerekkel való együttműködés megszilárdítására és elmélyítésére a határőrizet és migráció szabályozása, valamint a szervezett bűnözés elleni küzdelem terén. Új munkamegállapodás megkötése az EKSZ-szel (11). Továbbá előzetes megállapodás született egy az Europollal kötendő, a személyes adatok feldolgozását és átadását lehetővé tévő új és kiterjedtebb munkamegállapodásról, ez azonban csak az európai adatvédelmi biztos jóváhagyását követően lép majd hatályba.